એકદમ નાના ઉદ્યોગથી કે વ્યવસાયથી વિચાર કરીએ તો સામાન્ય રીતે સમગ્ર કાર્યપ્રણાલી એક હાથમાં હોય. આથી જો માલિકનું મૃત્યુ થાય અપંગ બને તો ધંધો વેચી દેવો પડે, પોતાના વારસદારને સોંપવો પડે કે માલિકી હક્ક રાખી કોઈને ચલાવવા આપવો પડે. આવા નાના ઉદ્યોગ/વ્યવસાયમાં ધંધાનો વ્યાપ ઓછો હોવાના કારણે બહુ પ્રશ્નો ઉભા ન થાય. પાર્ટનરશીપ હોય અને એમાંથી કોઈ પાર્ટનરને આવો પ્રશ્ન થાય તો અન્ય પાર્ટનર સંપુર્ણ ધંધો સંભાળી લે અથવા અપંગ થયેલા કે મૃત્યુ પામેલા પાર્ટનરના કુટુંબીજનોને ધંધામાં દાખલ કરે કે તેમની મુડીના પ્રમાણમાં ભાગ આપવાનું નક્કી કરી લે. અહીં એક મુદ્દો યાદ રાખવો જરુરી છે કે ધંધામાંથી પોતાનો ભાગ લઈ છુટા થઈ જવું એના કરતાં ભાગ ચાલુ રાખવો હિતાવહ છે.